text: Vindmøllepark snart klar på havet
  06 april 2016 kl. 15.41
  Havvindmølleparken Horns Rev 3 kan snart stå færdig. To vigtige dele bliver snart installeret, så 49 kæmpevindmøller kan blive sat i gang.
  Der fuld fart på vindmøllerne i Esbjerg. Den nye, store havvindmøllepark Horns Rev 3 vokser lige nu frem.  Erhvervslivet i Esbjerg har ellers fået nogle hak i tuden de seneste uger,  da det ikke går så godt med produktionen af olie og naturgas ude i Nordsøen, men på vindmølle-siden går det godt.
  18 kilometer vest for Henne Strand skal 49 kæmpemøller stå og lave vind om til strøm. Lige nu står to vigtige dele på havnen i Esbjerg og venter på deres nye liv på havet.
  - Det specielle ved den nye havvindmøllepark er, at vi gerne vil landføre strømmen. Det betyder, at vi forhåbentligt kan indfrie ambitionerne i Danmark om levere 50 procent af strømmen til danske elforbrugere i 2020, siger Thomas Thinggaard,  der er projektleder Horns Rev-projektet til TV SYD.
  Hele anlægget vil være ubemandet, når det står færdigt.
  - Det er meningen, at vi skal kunne styre det hele fra land. Anlægget er et vigtigt skridt i forhold til at nå de mål, vi har om, at kunne forsyne mere af Danmark vis vind-energi. Det er en stor milepæl, at få Horns Rev 3 sat i gang, forklarer Thomas Thinggaard til TV SYD. 
   Det koster godt og vel 500 millioner kroner at etablere Horns Rev 3.
  
  